জাহাঙ্গীরনগর বিশ্ববিদ্যালয়ে র‌্যাগিং-এর শিকার হয়ে এক ছাত্র মানসিকভাবে অসুস্থ হয়ে যাওয়ার ঘটনাকে কেন্দ্র করে, র‌্যাগিং বন্ধের দাবীতে মানববন্ধন করেছে বিশ্ববিদ্যালয়ের সিনেট রেজিস্টার্ড গ্র্যাজুয়েট সদস্যরা। পাশাপাশি শিক্ষকরাও এতে অংশ নেন। সকালে বিশ্ববিদ্যালয়ের উপাচার্য ভবনের সামনে সাবেক উপাচার্য শরীফ এনামুল কবীরের নেতৃত্বে কর্মসুচী পালন করেন তারা। এসময় ২৪ ঘন্টার মধ্যে দোষীদের বিরুদ্ধে ব্যবস্থা না নিলে কঠোর আন্দোলনের হুঁশিয়ারীও দেয়া হয়। পরে উপার্চায বরাবর স্বারকলিপি দেন তারা। গেল শুক্রবার সিনিয়র শিক্ষার্থীদের র‌্যাগিংয়ের শিকার হয়ে মিজানুর রহমান নামে এক নবীন শিক্ষার্থী মানসিক ভারসাম্য হারিয়ে ফেলে।